Informasjon fra Styret
(November 2026)

OBS:
Ikke svar på denne e-posten som ble sendt fra haralokka@styremail.no dersom du ønsker hjelp fra styret. Denne adressen benyttes kun til å sende ut informasjon til beboerne via OnProperty-portalen. Du vil motta raskere respons dersom du benytter en av e-postadressene i bunnen av denne e-posten.

Haralokka.no
Vi oppfordrer alle beboere til å ta en titt på borettslagets nettside før dere kontakter styret via e-post eller mobil. Der vil dere finne masse nyttig informasjon. Siden oppdateres regelmessig. 
Det er viktig at alle beboere sender e-post til styret@haralokka.no dersom dere har endret e-post adresse eller mobilnummer. 
Facebook administreres av en privatperson, dersom du/dere trenger hjelp så er det mer effektivt å kontakte styret. Se kontaktinformasjonen vår ned0erst på denne e-posten. 

Ordinær Generalforsamling (OGF) Mai 2027
Foruten standardsaker som godkjenning av årsregnskapet, valg av styremedlemmer osv., så er dette de sakene som er meldt inn så langt. Siste frist for å sende saker til OGF er 1. mars.
1. Nye Tørkebåser
2. Sette inn vinduer i bodene i de blokkene som har bod inne i leiligheten
3. Opprette 2+1 nye parkeringsplasser før og etter biloppstillingsplassene 1-15
4. Åpne opp mellom Bølerlia 66 og lekeplassen
5. Sette drager på takene for å redusere støy fra måker
6. Fasadevask (se mer info. under)
Pris for Nummerte Parkeringsplasser
Disse blir økt fra 200 til 250 kr. pr. mnd. f.o.m. 1. januar 2027.

Ikke kast Skarpe Gjenstander i Avfallskontainerne
Borettslaget brukte nettopp 39.000 kr. fordi det ble kastet skarpe gjenstander i avfallscontainerne våre. Det førte til at 2 sekker måtte skiftes i avfallspunktet utenfor Haraløkka 26.


Pågående og Planlagte Prosjekter

Drenering og Etterisolering av Kjellerveggen:
Informasjon vedrørende dette prosjektet er å finne på nettsiden vår under fanen «Nyheter». Denne informasjonen henger i tillegg på alle oppslagstavlene i første etasje.

Nytt Låsesystem: 
Som nevnt i innkallingen til EGF i 2025 så er låsesystemene våre gamle og slitte. Styret undersøker for tiden om vi, med de eksisterende inngangsdørene, kan finne en digital løsning. Dvs. at dørene våre kan åpnes med en brikke/app-løsning. De firmaene vi har kontaktet anbefaler at vi beholder de gamle låsene slik at dørene fortsatt kan åpnes med nøkkel, i tilfelle en digital lås trenger vedlikehold. 

Styret vil avveie kostnadene for prosjektet opp mot vedlikehold av låsesystemet frem til fasaderehabiliteringen blir utført om 10-15 år. I forbindelse med denne så vil alle inngangsdørene bli skiftet ut (les mer om dette på nettsiden vår under fanen «Oversikt Vedlikehold»). Dersom det lønner seg å sette inn digitale låser, så vil prosjektet bli utført i løpet av 2027.

Fasadevask:
I september informerte styret beboerne om at denne ble dyrere enn antatt. Vi må derfor ta en ny avstemning for at prosjektet, forutsatt flertall, kan gjennomføres. Tanken er legge saken frem på OGF i mai 2027, og gjennomføre prosjektet sommeren 2028. 
Ordrebøkene til de firmaene som utfører fasadevask er fulle for sesongen før vi avholder OGF i mai. Styret tenker også at det av praktiske hensyn, er best å vente med fasadevasken til etter Tronslien er ferdig med dreneringsprosjektet.

Takene: 
Rehabilitering av disse vil bli lagt frem på GF i mai 2028. Ønsker du å lese rapporten om tilstanden på disse, så er den å finne på nettsiden vår under fanen «Oversikt Vedlikehold». Overskrift 14. Tak. Et grovt overslag på hva prosjektet koster er rundt 10 mill.   

Markiser:
I forbindelse med takprosjektet vil det bli sendt ut tilbud om nye markiser til samtlige beboere. De som velger dette dekker kostnaden selv. Synergieffekten og mulig kvantumsrabatt, vil mest sannsynlig gi oss en god pris.


Kontaktinformasjon
VAKTMESTER:
Driftslederen vår Jan Andreas Krog kan treffes på tlf. 918 13 278 eller via vaktmester@haralokka.no.

ØKONOMI:
Vår forretningsfører er NORIAN. Kontaktpersonen heter Magnus Arneberg-Bauer og kan nås på tlf. 229 11 350 og/eller magnus.arneberg-bauer@norian.no. Alt vedrørende økonomi favner under hans ansvar.

FORSIKRINGSSAKER (Gjensidige) og GARASJENE
Marius Larivaara-Nærum har ansvar for forsikringssaker, f.eks. vann- og fuktskader, og garasjene. Kontakt han på 476 21 454 eller garasjer.haralokka@gmail.com. Forsikringssaker sendes til styret@haralokka.no.

PARKERINGSPLASSER og HMS:
Spørsmål om parkeringsplasser sendes til Thor F. Sletten på enten e-post parkering.haralokka@gmail.com eller tlf. 997 05 122. HMS-saker sendes til styret@haralokka.no.

ELBIL-LADERNE UTE OG I GARASJENE:
[bookmark: _Hlk178025220]Rami Hage kan kontaktes dersom noen har problemer med ladning, fakturering osv. Send e-post til elbil.haralokka.borettslag@gmail.com, eller ring han på tlf. 944 84 664.

UTEOMRÅDER:
For uteområder beplantning, trær, lekeplasser osv. så kan du kontakte Jeanette Askautrud på uteomrader@gmail.com eller tlf. 470 64 283.

Hun har også ansvaret for å ta kontakt med det firmaet som vasker trappeoppgangene våre, og leie av oppbevaringsplassen for kanoer og kajakker. Denne ligger mellom Bølerlia 125 og 127.
OBS: Husk ta bilde(r) dersom forespørselen gjelder en klage på utilfredsstillende utført trappevask. 
 
STYRELEDER:
Alle henvendelser som ikke havner under de ovennevnte kategoriene kan sendes til styreleder Terje Mehlum Mork på e-post styret@haralokka.no eller tlf. 911 09 855.


Med Vennlig Hilsen
Styret i Haraløkka Borettslag













